<classify> Mwaka 2012 michuano hiyo ilipofanyika nchini, Azam ilifika fainali ambapo ilipoteza mechi dhiyo dhidi ya Yanga kwa kufungwa mabao 2-0.Wawakilishi hao wa Tanzania wamefuzu fainali hizo baada ya kuifunga KCCA ya Uganda bao 1-0. Timu hizo zilikutana pia kwenye hatua ya makundi ambapo Azam iliitambia KCCA baada ya kuifunga idadi hiyohiyo ya bao lililofungwa na John Bocco.Bao pekee la Azam jana lilifungwa na Farid Mus katika dakika ya 78 akiunganisha krosi ya Shamari Kapombe.Azam sasa itacheza fainali kesho na Gormahia iliyokata tiketi hiyo baada ya kuifunga Al Khartoum ya Sudan mabao 3-1. Dalili za kuibuka na ushindi jana kwa Azam zilianza tangu dakika ya kwanza ya mchezo huo ambapo Musa alilikaribia lango la KCCA lakini akashindwa kufunga baada ya kupiga mpira vibaya.Dakika tisa baadae Mshambuliaji John Bocco nusura aandike bao baada ya kuunganisha mpira wa krosi wa Farid Maliki lakini kipa wa KCCA Opioid Emmanuel akapangua hatari hiyo.Azam ambayo tangu kuanza kwa michuano hii imekuwa ikifanya vizuri na kuonyesha soka safi nusura ipate bao katika dakika ya 24 baada ya Kipre Tchetche na Ame ally kushindwa kupeana pasi vizuri wakiwa peke yao na kipa wa KCCA.Dakika tatu baadae KCCA ilizinduka hali iliyopelekea mabeki wa Azam kujichanganya ambapo nusura Aggrey Morris ajifunge kwa kichwa lakini kipa wa Azam Aishi Manula alikuwa imara langoni na kuokoa hatari hiyo.KCCA ilikosa tena bao katika dakika ya 34 baada ya Sserunkuma Isaack kupoteza nafasi ya wazi akiwa na kipa wa Azam Manula ambapo mpira aliopiga uliishia miguuni mwa mabeki wa Azam.Kipindi cha pili timu zote zilifanya mabadiliko ambapo KCCA ilimtoa Issack na nafasi yake kuchukuliwa na Shaaban Kondo na Azam ikimtoa Mudathiri Yahya na nafasi yake kuchukuliwa na Amme Ally, Kapombe na nafasi yake kuchukuliwa na Erasto Nyoni.  <topic>: michezo 